ПРОТОКОЛ № 17
от заседание на Комисия по правни въпроси 
на Висшия съдебен съвет, проведено на 19 май 2014 г.

Днес, 19 май 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА - отсъства								
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА									НЕЗАБРАВКА СТОЕВА - отсъства
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Решение на Комисия по дисциплинарни производства от 13.05.2014 г. относно разглеждане на предложение за изменение и допълнение на Правилника за организация на дейността на ВСС и неговата администрация, с оглед необходимостта от създаване на дирекция „Дисциплинарна дейност”;
- Решение на Комисия „Професионална квалификация, информационни технологии и статистика” от 22.04.2014 г. относно писмо от Министерство на правосъдието за създаване на работна група за изготвяне на Правила за пряк избор на членове на ВСС от квотата на съдебната власт чрез гласуване по електронен път.

Д Н Е В Е Н   Р Е Д:

1. ОТНОСНО: Отчет за дейността на Инспектората към Висшия съдебен съвет за 2013 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. Отчетът за дейността на Инспектората към Висшия съдебен съвет за 2013 г. да се приложи към Обобщения годишен доклад за дейността на Висшия съдебен съвет за 2013 г.

2. ОТНОСНО: Писмо от Център на НПО-Разград относно Годишна програма за дейността на ВСС за 2014 г.
Юлия Ковачева гласува „против”

КОМИСИЯТА ПО ПРАВНИ ВЪПРОСИ
Р Е Ш И:

2.1. Предложенията на стр. 2, б. В/ и Г/, които са от компетентността на комисията, не съдържат аргументи в коя част да бъдат преразгледани, поради което не следва да се приемат.
2.2. Решението да се изпрати на представляващия ВСС.

3. ОТНОСНО: Решение на Комисия „Бюджет и финанси” от 23.04.2014 г. за провеждане на съвместно заседание на 14.05.2014 г. от 10.50 ч. във връзка с писмо от Главния прокурор на РБългария с молба за становище относно осигуряване на порционни пари за военните магистрати и служители във военните прокуратури. 

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема, че въпросът е уреден с разпоредбата на чл. 224, ал. 1, т. 2 от ЗОВСРБ, като на военнослужещите магистрати и военизирани съдебни служители се осигуряват порционни пари.
3.2. Решението да се изпрати на Комисия „Бюджет и финанси”.

4. ОТНОСНО: Решение на Комисия „Бюджет и финанси” от 16.04.2014 г. във връзка с доклад от Цветанка Тиганчева – главен експерт-юрисконсулт в дирекция „Правна” относно проучване на нормативната уредба, която третира въпросите за изплащане на обезщетения на военните магистрати при освобождаване от военна служба.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема доклада на Цветанка Тиганчева – главен експерт-юрисконсулт в дирекция „Правна” относно проучване на нормативната уредба, която третира въпросите за изплащане на обезщетения на военните магистрати при освобождаване от военна служба.

5. ОТНОСНО: Решение на Комисия „Бюджет и финанси” от 23.04.2014 г. във връзка със становище от Цветанка Тиганчева – главен експерт-юрисконсулт в дирекция „Правна” относно анализ на нормативната уредба на допълнителните трудови възнаграждения за придобит трудов стаж и професионален опит на съдебните служители в съдебната система и ВСС., за произнасяне и изразяване на становище.

КОМИСИЯТА ПО ПРАВНИ ВЪПРОСИ
Р Е Ш И:

5.1. Възлага на Саша Харитонова – директор на дирекция „Правна” да изготви становище по предложението на Комисия „Бюджет и финанси” от 23.04.2014 г. във връзка с направения анализ на нормативната уредба на допълнителните трудови възнаграждения за придобит трудов стаж и професионален опит на съдебните служители в съдебната система и ВСС, което да се внесе в заседание на КПВ за приемане и изпращане на Работната група за актуализиране на Класификатора на длъжностите в администрацията.

6. ОТНОСНО: Решение на Комисия „Публична комуникация” от 14.04.2014 г. относно информация за участие в електронната анкета за дейността на ВСС за 2013 г. на интернет страницата на ВСС, за запознаване.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение информацията за участие в електронната анкета за дейността на ВСС за 2013 г. на интернет страницата на ВСС.

7. ОТНОСНО: Решение на Комисията по предложенията и атестирането от 15.04.2014 г. относно запитване от окръжния прокурор на ОП-Шумен във връзка с решение на ВСС по протокол № 12/13.03.2014 г., т. 9.6.3. и определяне на ранг на Валентин Георгиев Върбанов – следовател в ОП-Шумен.

КОМИСИЯТА ПО ПРАВНИ ВЪПРОСИ
Р Е Ш И:

7.1.  Няма основание придобитият с решение на ВСС по протокол № 23/12.07.2005 г. ранг на Валентин Георгиев Върбанов – следовател в ОП-Шумен,  да не бъде зачетен.
7.2. Решението да се изпрати на Комисията по предложенията и атестирането и на окръжния прокурор на Окръжна прокуратура гр. Шумен.

8. ОТНОСНО: Писмо от Калин Калпакчиев – член на ВСС с искане за  изменение на чл. 76 от ПАС.

КОМИСИЯТА ПО ПРАВНИ ВЪПРОСИ
Р Е Ш И:

8.1. Да се покани Калин Калпакчиев – член на ВСС на заседание на Комисията по правни въпроси на 02.06.2014 г. за изслушване, тъй като в писмото му не става ясно има ли данни за това, че указанията на ВСС по спорния случай не се изпълняват от органите на съдебната власт.

9. ОТНОСНО: Становище от адв. Юлиян Георгиев Георгиев – председател на Адвокатския съвет гр. Варна относно избор на председател на Окръжен съд гр. Варна. 

КОМИСИЯТА ПО ПРАВНИ ВЪПРОСИ
Р Е Ш И:
.
9.1. Становището на адв. Юлиян Георгиев Георгиев – председател на Адвокатския съвет гр. Варна относно избор на административен ръководител-председател на Окръжен съд гр. Варна не е публикувано на интернет-страницата на ВСС, тъй като същият не е в кръга на лицата по чл. 7 и чл. 8 от Правилата за избор на административни ръководители на органите на съдебната власт.

10. ОТНОСНО: Предложение за структура и съдържание на Стратегически план на ВСС за целите на въвеждане на бюджет в програмен формат, изпратен от KPMG Bulgaria OOD, по проект на ВСС по ОПАК.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема предложението за структура и съдържание на Стратегически план на ВСС за целите на въвеждане на бюджет в програмен формат, изпратен от KPMG Bulgaria OOD, по проект на ВСС по ОПАК.
10.2. Решението да се изпрати на Комисия „Бюджет и финанси”, по компетентност.

11. ОТНОСНО: Решение на Комисия „Публична комуникация” от 29.04.2014 г. относно проект на Процедура за публична реакция в случай на политическо вмешателство в съдебната власт и наказателното преследване. 

КОМИСИЯТА ПО ПРАВНИ ВЪПРОСИ
Р Е Ш И:
11.1. Подкрепя вариант 2 по т. 1 от проекта на Процедура за публична реакция в случай на политическо вмешателство в съдебната власт и наказателното преследване.
11.2. Решението да се изпрати на Комисия „Публична комуникация” по компетентност.

12. ОТНОСНО: Решение на Комисия „Публична комуникация” от 12.03.2014 г. относно обобщена информация за направените предложения от представителите на медиите за улесняване на работата им по отразяване на дейността на ВСС и съдебната власт, за становище.

КОМИСИЯТА ПО ПРАВНИ ВЪПРОСИ
Р Е Ш И:

12.1. По искането на журналистите, визирано в т. 2 от приложения доклад, комисията изразява становище, че поради големия обем материали по дневния ред от заседанията на ВСС, същите могат да се публикуват на интернет страницата на ВСС по преценка на съответната комисия. 
12.2. Решението да се изпрати на Комисия „Публична комуникация” по компетентност.

13. ОТНОСНО: Решение на Комисия „Публична комуникация” от 23.04.2014 г. във връзка с Годишния отчетен доклад за дейността на Националното бюро за правна помощ за 2013 г. и предложение за провеждане на съвместна среща на КПВ, КБФ и КПК с ръководството на НБПП за обсъждане на въпроси, свързани с предоставянето на правна помощ.

КОМИСИЯТА ПО ПРАВНИ ВЪПРОСИ
Р Е Ш И:
13.1. Приема предложението на Комисия „Публична комуникация” за провеждане на съвместна среща на КПВ, КБФ и КПК с ръководството на НБПП за обсъждане на въпроси, свързани с предоставянето на правна помощ.
13.2. Предлага на Комисия „Публична комуникация” да определи дата за срещата.
13.3. Решението да се изпрати на Комисия „Публична комуникация” по компетентност.

14. ОТНОСНО: Решение на Комисия по анализ и отчитане степента на натовареност на органите на съдебната власт от 29.04.2014 г. относно организация на дейността на комисията по изпълнението на решение на ВСС по протокол № 18/17.04.2014 г., т. 72.5. за определяне на представители за участие в Работна група. 

КОМИСИЯТА ПО ПРАВНИ ВЪПРОСИ
Р Е Ш И:

14.1. Във връзка с изпълнение на решението на ВСС по протокол № 18/17.04.2014 г., т. 72.5, ОПРЕДЕЛЯ за участие в работната група от страна на Комисията по правни въпроси г-жа Каролина Неделчева.
14.2. Решението да се изпрати на Комисията по натовареност, по компетентност.

15. ОТНОСНО: Решение на Комисията по предложенията и атестирането от 29.04.2014 г. относно промяна на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.
КОМИСИЯТА ПО ПРАВНИ ВЪПРОСИ
Р Е Ш И:

15.1. Решението на Комисията по предложенията и атестирането от 29.04.2014 г. относно промяна на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи, да се приложи към материалите за обобщаване на всички предложения за изменение и допълнение на Правилата.

16. ОТНОСНО: Решение на Комисия „Бюджет и финанси” от 08.05.2014 г. във връзка с решение на КПВ по протокол № 15/14.05.2014 г., т. 1.
КОМИСИЯТА ПО ПРАВНИ ВЪПРОСИ
Р Е Ш И:

16.1.  Приема  за сведение решението на Комисия „Бюджет и финанси” от 08.05.2014 г. във връзка с решение на КПВ по протокол № 15/14.05.2014 г., т. 1.

17. ОТНОСНО: Писмо от Соня Найденова – представляващ ВСС относно окончателното приемане на Годишната програма на ВСС за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

17.1. Приобщава т. 17 към решението по т. 2.

18. ОТНОСНО: Писмо от Калин Калпакчиев – член на ВСС до КПВ и КПЕПК относно публично разгласени факти и засягане принципа за независимост на съдебната власт.
18.1. ОТНОСНО: Писмо от Главния прокурор на РБългария в отговор на писмото от Калин Калпакчиев – член на ВСС до КПВ и КПЕПК относно публично разгласени факти и засягане принципа за независимост на съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

ОТЛАГА разглеждането на т. 18 и 18.1. за запознаване.

19. ОТНОСНО: Писмо от Център на НПО в Разград относно публичност на дейността и вземаните решения от ВСС.

КОМИСИЯТА ПО ПРАВНИ ВЪПРОСИ
Р Е Ш И:

19.1. На интернет страницата на Висшия съдебен съвет се публикуват всички приети решения /протоколи/ от заседанията на ВСС и на комисиите. 
19.2. Липсва техническа и финансова възможност за излъчване в реално време на интернет страницата на ВСС на заседанията на Висшия съдебен съвет и заседанията на Гражданския съвет към ВСС. 
19.3. Решението да се изпрати на Комисия „Публична комуникация”, по компетентност.

20. ОТНОСНО: Списък на делата за м. май 2014 г., водени в отдел „НДПП”, дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:

20.1. Възлага на Саша Харитонова – директор на дирекция „Правна” за следващото заседание на комисията да актуализира списъка на делата за м. май 2014 г.

21. ОТНОСНО: Докладна записка от Веселина Карагонова – главен експерт-юрисконсулт в отдел „НДПП”, дирекция „Правна” относно искова молба от Надежда Аркадевна Илиева срещу ВСС по гр. дело № 20131210101954/2013 г. по описа на РС-Благоевград.

КОМИСИЯТА ПО ПРАВНИ ВЪПРОСИ
Р Е Ш И:

21.1. Предлага на ВСС да упълномощи процесуален представител на ВСС от дирекция „Правна” за сключване на спогодба по гражданско дело № 20131210101954/2013 г. по описа на РС-Благоевград.
21.2. Точката да бъде включена в дневен ред за заседанието на ВСС на 29.05.2014 г.

22. ОТНОСНО: Съгласуване проект на Постановление на МС за изменение на Наредба за Единната информационна система за противодействие на престъпността, приета с ПМС № 262/05.11.2009 г., изпратен от Министерство на правосъдието за становище.

КОМИСИЯТА ПО ПРАВНИ ВЪПРОСИ
Р Е Ш И:

22.1. Предлага на ВСС да съгласува проект на Постановление на МС за изменение на Наредба за Единната информационна система за противодействие на престъпността, приета с ПМС № 262/05.11.2009 г.
22.2. Точката да бъде включена в дневен ред за заседанието на ВСС на 29.05.2014 г.

23. ОТНОСНО: Доклад за прилагането на закона и за дейността на Прокуратурата и на разследващите органи през 2013 г., изпратен от Главния прокурор на РБългария.

КОМИСИЯТА ПО ПРАВНИ ВЪПРОСИ
Р Е Ш И:

23.1. Възлага на Каролина Неделчева – член на ВСС и КПВ да изготви проект на становище по Доклада за прилагането на закона и за дейността на Прокуратурата и на разследващите органи през 2013 г.

ДОПЪЛНИТЕЛНИ ТОЧКИ:

24. ОТНОСНО: Решение на Комисия по дисциплинарни производства от 13.05.2014 г. относно разглеждане на предложение за изменение и допълнение на Правилника за организация на дейността на ВСС и неговата администрация, с оглед необходимостта от създаване на дирекция „Дисциплинарна дейност”.

КОМИСИЯТА ПО ПРАВНИ ВЪПРОСИ
Р Е Ш И:

24.1. ОТЛАГА разглеждането на т. 24 за запознаване и присъствие на всички членове на Комисията по правни въпроси.

25. ОТНОСНО: Решение на Комисия „Професионална квалификация, информационни технологии и статистика” от 22.04.2014 г. относно писмо от Министерство на правосъдието за създаване на работна група за изготвяне на Правила за пряк избор на членове на ВСС от квотата на съдебната власт чрез гласуване по електронен път.

КОМИСИЯТА ПО ПРАВНИ ВЪПРОСИ
Р Е Ш И:

25.1. ОПРЕДЕЛЯ г-жа Юлия Ковачева за участие в работната група за изготвяне на Правила за пряк избор на членове на Висшия съдебен съвет от квотата на съдебната власт чрез гласуване по електронен път.
25.2. Решението да се изпрати на Комисия „Професионална квалификация, информационни технологии и статистика” по компетентност.

ЗА ПРЕДСЕДАТЕЛ
НА КОМИСИЯТА:		     
                          СВЕТЛА ПЕТКОВА

Директор дирекция “Правна”:
    			           С. Харитонова

Сътрудник на КПВ:
                               М. Георгиева